CELEX: 52017PC0593
Language: fi
Date: 2017-10-13
Title: Ehdotus NEUVOSTON PÄÄTÖS tavarakaupan muodollisuuksien yksinkertaistamista koskevalla 20 päivänä toukokuuta 1987 tehdyllä yleissopimuksella perustetussa sekakomiteassa Euroopan unionin puolesta esitettävästä kannasta siltä osin kuin on kyse ehdotuksista muutoksiksi mainittuun yleissopimukseen

EUROOPAN KOMISSIO
            Bryssel 13.10.2017
            COM(2017) 593 final
            2017/0258(NLE)
            Ehdotus
            NEUVOSTON PÄÄTÖS
            tavarakaupan muodollisuuksien yksinkertaistamista koskevalla 20 päivänä toukokuuta 1987 tehdyllä yleissopimuksella perustetussa sekakomiteassa Euroopan unionin puolesta esitettävästä kannasta siltä osin kuin on kyse ehdotuksista muutoksiksi mainittuun yleissopimukseen
            
               
         
         
            
               PERUSTELUT
            
            
               1.EHDOTUKSEN SISÄLTÖ
            
            
               Tämä ehdotus koskee päätöstä, jolla vahvistetaan tavarakaupan muodollisuuksien yksinkertaistamista käsittelevässä EU–EFTA-sekakomiteassa, jäljempänä ’sekakomitea’, Euroopan unionin puolesta esitettävä kanta siltä osin kuin on kyse suunnitelmasta hyväksyä sekakomiteassa päätös 20. toukokuuta 1987 tehdyn tavarakaupan muodollisuuksien yksinkertaistamista koskevan yleissopimuksen, jäljempänä ’yleissopimus’, liitteiden muuttamisesta.
            
            
               2.EHDOTUKSEN TAUSTA
            
            
               2.1Tavarakaupan muodollisuuksien yksinkertaistamista koskeva yleissopimus
            
            
               Yleissopimuksen tavoitteena on helpottaa kauppaa Euroopan unionin ja yleissopimuksen sopimuspuolina olevien muiden maiden välillä ottamalla käyttöön yhtenäisasiakirja, joka perustuu ilmoituslomakkeelle, joka toimii vienti-, passitus- tai tuonti-ilmoituksena. Yleissopimus tuli voimaan 1. tammikuuta 1988.
            
            
               Euroopan unioni on yleissopimuksen sopimuspuoli.
            
            
               2.2EU–EFTA-sekakomitea
            
            
               EU–EFTA-sekakomitea vastaa yleissopimuksen hallinnoinnista ja sen asianmukaisen täytäntöönpanon varmistamisesta. Komitea hyväksyy päätöksellään yleissopimuksen liitteiden muutokset.
            
            
               Sopimuspuolet hyväksyvät sekakomitean päätökset yksimielisesti.
            
            
               2.3EU–EFTA-sekakomitean päätös
            
            
               Sekakomitean on määrä hyväksyä 5. joulukuuta 2017 pidettävässä 30. kokouksessaan päätös yleissopimuksen liitteiden muuttamisesta.
            
            
               Tavarakaupan muodollisuuksien yksinkertaistamista koskevalla yleissopimuksella ulotetaan yhtenäisen hallinnollisen asiakirjan käyttö ja eri tullimenettelyjä varten tarvittavat tiedot koskemaan unioniin kuulumattomia yleissopimuksen sopimuspuolia.
            
            
               Tietoja koskevien säännösten, jotka sisältyvät unionin tullikoodeksia, jäljempänä ’UTK’, koskevaan lainsäädäntöpakettiin, soveltaminen alkaa myöhempänä ajankohtana kuin 1. toukokuuta 2016, koska on tarpeen ajantasaistaa tai ottaa käyttöön asiaankuuluvat Euroopan laajuiset ja kansalliset sähköiset tullijärjestelmät, jotka on tarkoitus saada valmiiksi lähivuosina, ja koska talouden toimijat ovat pyytäneet antamaan riittävästi aikaa valmistautua uusiin sääntöihin ja mukauttaa tullijärjestelmiään vastaavasti. 
            
            
               Jotta myös unioniin kuulumattomilla yleissopimuksen osapuolilla olisi riittävästi aikaa valmistautua muutettujen säännösten ja tietovaatimusten soveltamiseen – sitten kun ne ovat sovellettavissa täysimääräisesti unionin tullilainsäädännön nojalla – yleissopimusta on muutettava sen saattamiseksi vastaamaan täysin UTK-lainsäädäntöpakettia.
            
            
               EU:n yhteinen kanta tavarakaupan muodollisuuksien yksinkertaistamista koskevan yleissopimuksen muuttamista koskevaan päätösluonnokseen voitaneen vahvistaa melko helposti, sillä päätösluonnoksen sisältö pohjautuu jäsenvaltioiden hyväksymiin EU:n sääntöihin, jotka sisältyvät 1. toukokuuta 2016 voimaan tulleeseen unionin tullikoodeksiin.
            
            
               Komissiota pyydetään hyväksymään päätösluonnos ja toimittamaan se neuvostolle.
            
            
               Sekakomitean päätös yleissopimuksen muuttamisesta sitoo sopimuspuolia kyseisen päätöksen 2 artiklan mukaisesti. Kyseisen artikla kuuluu seuraavasti: ”Tämä päätös tulee voimaan päivänä, jona se hyväksytään.”
            
            
               Yleissopimuksen 11 artiklan 3 kohdan mukaan sopimuspuolet saattavat nämä päätökset voimaan oman lainsäädäntönsä mukaisesti.
            
         
         
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Yleissopimuksen muuttamisen tarkoituksena on yhdenmukaistaa se tietyistä tulevista ajankohdista alkaen sovellettavien unionin tullikoodeksiin liittyvien delegoitujen säädösten ja täytäntöönpanosäädösten tiettyjen säännösten kanssa, jotka koskevat tulli-ilmoitusten yhteisiä tietovaatimuksia. 
               
               
                  Yhdenmukaistamisella pyritään yksinkertaistamaan tavarakaupan muodollisuuksia sopimuspuolten kesken. Näiden parannusten odotetaan tuottavan merkittäviä ja kouriintuntuvia hyötyjä sekä kaupan alan toimijoille että tullihallinnoille.
               
            
            
               •Yhdenmukaisuus unionin muiden politiikkojen kanssa
            
            
               
                  Ehdotettu päätös on johdonmukainen yhteisen kauppapolitiikan kanssa.
               
            
            
               3.UNIONIN PUOLESTA ESITETTÄVÄ KANTA
            
            
               Ehdotuksessa muutetaan yleissopimuksen liitteiden määräyksiä. Muutoksissa ehdotetaan yleissopimuksen tiettyjen määräysten saattamista yhdenmukaisiksi unionin tullikoodeksiin liittyvien delegoitujen säädösten ja täytäntöönpanosäädösten tiettyjen säännösten kanssa, jotka koskevat tuonnin, viennin ja passituksen tulli-ilmoituksiin sovellettavia tietovaatimuksia ja joita aletaan soveltaa vasta tiettyinä tulevina ajankohtina. 
            
            
               Tavoitteena on säilyttää tulli-ilmoituksiin sovellettavien tietovaatimusten yhdenmukaisuus sopimuspuolten välisessä kaupassa. Muutosten odotetaan tuovan merkittäviä ja kouriintuntuvia hyötyjä sekä kaupan alan toimijoille että tullihallinnoille, sillä niillä lisätään selkeyttä ja varmistetaan sujuva siirtyminen uusiin sähköisiin menettelyihin.
            
            
               Ehdotettu sääntelytapa: Tavarakaupan muodollisuuksien yksinkertaistamista käsittelevän EU–EFTA-sekakomitean päätös.
            
            
               Muuta sopivaa sääntelytapaa ei ole.
            
            
               Ehdotettu päätös on johdonmukainen yhteisen kauppa- ja liikennepolitiikan kanssa.
            
            
               4.OIKEUSPERUSTA
            
            
               4.1.Menettelyllinen oikeusperusta
            
            
               4.1.1.
                     Periaatteet
            
            
               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               
                  Yleissopimuksen 11 artiklan 3 kohdassa määrätään, että EU–EFTA-sekakomitea hyväksyy päätöksillään kyseisen yleissopimuksen liitteiden muutokset.
               
            
            
               4.1.2.
                     Soveltaminen kyseessä olevaan tapaukseen
            
            
               Sekakomitea on yleissopimuksen 10 artiklalla perustettu elin.
            
            
               Päätös, joka sekakomitean on annettava, on säädös, jolla on oikeusvaikutuksia. Päätös sitoo osapuolia kansainvälisen oikeuden nojalla yleissopimuksen 15 artiklan mukaisesti.
            
            
               Päätöksellä ei täydennetä tai muuteta yleissopimuksen institutionaalisia rakenteita.
            
         
         
            
               Ehdotetun päätöksen menettelyllinen oikeusperusta on näin ollen SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               SEUT-sopimuksen 218 artiklan 9 kohdan mukaan päätöksen aineellinen oikeusperusta riippuu lähinnä sen suunnitellun säädöksen tarkoituksesta ja sisällöstä, jota koskeva kanta esitetään unionin puolesta.
            
            
               Ehdotetun päätöksen aineellinen oikeusperusta on näin ollen SEUT-sopimuksen 207 artikla.
            
            
               Yleissopimuksella toteutetut yksinkertaistukset ja suunniteltu muutos koskevat tehokkaita tullimuodollisuuksia ja näin ollen EU:n yhteistä kauppapolitiikkaa.
            
            
               4.3.Päätelmät
            
            
               Ehdotetun päätöksen oikeusperustana olisi oltava SEUT-sopimuksen 207 artikla, luettuna yhdessä SEUT-sopimuksen 218 artiklan 9 kohdan kanssa.
            
            
               2017/0258 (NLE)
            
            
               Ehdotus
            
            
               NEUVOSTON PÄÄTÖS
            
            
               tavarakaupan muodollisuuksien yksinkertaistamista koskevalla 20 päivänä toukokuuta 1987 tehdyllä yleissopimuksella perustetussa sekakomiteassa Euroopan unionin puolesta esitettävästä kannasta siltä osin kuin on kyse ehdotuksista muutoksiksi mainittuun yleissopimukseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Euroopan unioni hyväksyi tavarakaupan muodollisuuksien yksinkertaistamista koskevan yleissopimuksen, jäljempänä ’yleissopimus’, neuvoston päätöksellä
                  1
               , ja se tuli voimaan 1 päivänä tammikuuta 1988.
            
            
               (2)Yleissopimuksella perustettu tavarakaupan muodollisuuksien yksinkertaistamista käsittelevä EU–EFTA-sekakomitea, jäljempänä ’sekakomitea’, voi yleissopimuksen 11 artiklan 3 kohdan nojalla hyväksyä päätöksellään muutoksia yleissopimuksen liitteisiin.
            
            
               (3)Sekakomitean on määrä hyväksyä 5 päivänä joulukuuta 2017 pidettävässä 30. kokouksessaan päätös yleissopimuksen liitteiden muuttamisesta.
            
            
               (4)Koska sekakomitean päätös on unionia sitova, on aiheellista määrittää kanta, joka esitetään unionin puolesta sekakomiteassa.
            
            
               (5)Unionin tullikoodeksista annetussa Euroopan parlamentin ja neuvoston asetuksessa (EU) N:o 952/2013
                  2
                sekä sen delegoiduissa säädöksissä ja täytäntöönpanosäädöksissä vahvistettiin tulli-ilmoitusten yhteisiä tietovaatimuksia sekä näiden yhteisten tietovaatimusten muotoja ja koodeja. Näitä säännöksiä sovelletaan kaikilta osin, kun asiaankuuluvat sähköiset järjestelmät on päivitetty tai otettu käyttöön sähköisten järjestelmien kehittämistä ja käyttöönottoa koskevan työohjelman vahvistamisesta 11 päivänä huhtikuuta 2016 annetun komission täytäntöönpanopäätöksen (EU) 2016/578
                  3
                liitteessä säädetyllä tavalla. 
            
         
         
            
               (6)Jotta varmistetaan kaupankäynnin sujuvuus ja tehokkuus unionin ja yleissopimuksen sopimuspuolten välillä, yleissopimuksen liitteisiin sisältyvät tulli-ilmoitusten tietovaatimuksia koskevat määräykset olisi saatettava vastaamaan vaatimuksia, jotka sisältyvät vastaavaan unioniin lainsäädäntöön. 
            
            
               (7)Kaikki unionin jäsenvaltiot suhtautuivat muutosehdotuksiin myönteisesti tavarakaupan muodollisuuksien yksinkertaistamista käsittelevässä EU–EFTA-työryhmässä. 
            
            
               (8)Koska sekakomitean päätöksellä muutetaan yleissopimusta, se on aiheellista julkaista hyväksymisen jälkeen Euroopan unionin virallisessa lehdessä.
            
            
               (9)Sekakomiteassa unionia edustaa Euroopan unionista tehdyn sopimuksen (SEU-sopimuksen) 17 artiklan 1 kohdan mukaisesti komissio. Ehdotettua muutosta koskevan unionin kannan olisi sen vuoksi perustuttava liitteenä olevaan päätösluonnokseen,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Sekakomitean kokouksessa unionin puolesta esitettävä yleissopimuksen muutoksia koskeva kanta perustuu tähän päätökseen liitettyyn sekakomitean päätösluonnokseen N:o 1/2017.
            
            
               Unionin edustajat sekakomiteassa voivat sopia vähäisistä muutoksista päätösluonnokseen ilman uutta neuvoston päätöstä.
            
            
               2 artikla
            
            
               Kun sekakomitean päätös on hyväksytty, se julkaistaan Euroopan unionin virallisessa lehdessä.
            
            
               3 artikla
            
            
               Tämä päätös on osoitettu komissiolle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EYVL L 134, 22.5.1987, s. 2.
               
               
                  
                     (2)
                  EUVL L 269, 10.10.2013, s. 1.
               
               
                  
                     (3)
                  EUVL L 99, 15.4.2016, s. 6.
               
            
      
    ---documentbreak--- 
      
         
               EUROOPAN KOMISSIO
            Bryssel 13.10.2017
            COM(2017) 593 final
            LIITE
            Ehdotus tavarakaupan muodollisuuksien yksinkertaistamista käsittelevän EU–EFTA-sekakomitean päätökseksi N:o 1/2017,XX XXXX 2017,tavarakaupan muodollisuuksien yksinkertaistamista koskevan 20 päivänä toukokuuta 1987 tehdyn yleissopimuksen muuttamisesta
            asiakirjaan
            Ehdotus neuvoston päätökseksi
            tavarakaupan muodollisuuksien yksinkertaistamista koskevalla 20 päivänä toukokuuta 1987 tehdyllä yleissopimuksella perustetussa sekakomiteassa Euroopan unionin puolesta esitettävästä kannasta siltä osin kuin on kyse ehdotuksista muutoksiksi mainittuun yleissopimukseen
            
               
         
         
            
               LIITE
            
            
               Ehdotus tavarakaupan muodollisuuksien yksinkertaistamista käsittelevän EU–EFTA-sekakomitean päätökseksi N:o 1/2017,
                  XX XXXX 2017,
                  tavarakaupan muodollisuuksien yksinkertaistamista koskevan 20 päivänä toukokuuta 1987 tehdyn yleissopimuksen muuttamisesta
            
            
               SEKAKOMITEA, joka
            
            
               ottaa huomioon tavarakaupan muodollisuuksien yksinkertaistamista koskevan 20 päivänä toukokuuta 1987 tehdyn yleissopimuksen
                  1
                ja erityisesti sen 11 artiklan 3 kohdan, 
            
            
               sekä katsoo seuraavaa: 
            
            
               (1)Tavarakaupan muodollisuuksien yksinkertaistamista koskevan 20 päivänä toukokuuta 1987 tehdyn yleissopimuksen, jäljempänä ’yleissopimus’, 11 artiklan 3 kohdassa valtuutetaan mainitulla yleissopimuksella perustettu sekakomitea, jäljempänä ’sekakomitea’, hyväksymään päätöksellä muutoksia yleissopimuksen liitteisiin.
            
            
               (2)Unionin tullikoodeksista, jäljempänä ’UTK’, annetussa Euroopan parlamentin ja neuvoston asetuksessa (EU) N:o 952/2013
                  2
                sekä sen delegoiduissa ja täytäntöönpanosäädöksissä otettiin käyttöön uusia tulli-ilmoitusten tietovaatimuksia ja muutettiin tiettyihin olemassa oleviin tietoelementteihin liittyviä koodeja. Nämä säännökset tulevat kaikilta osin sovellettaviksi myöhempänä ajankohtana, koska ne edellyttävät asiaankuuluvien sähköisten järjestelmien päivittämistä tai käyttöönottoa, mikä tapahtuu unionin tullikoodeksissa säädettyjen sähköisten järjestelmien kehittämistä ja käyttöönottoa koskevan työohjelman vahvistamisesta 11 päivänä huhtikuuta 2016 annetun komission täytäntöönpanopäätöksen (EU) 2016/578
                  3
                liitteessä säädetyllä tavalla.  
            
            
               (3)Jotta varmistetaan kaupankäynnin sujuvuus, tehokkuus ja yhdenmukaisuus unionin ja yleissopimuksen sopimuspuolten välillä, olisi yleissopimuksen liitteissä olevat määräykset, jotka koskevat yhtenäisen hallinnollisen asiakirjan täyttämistä, saatettava vastaamaan UTK:n delegoitujen ja täytäntöönpanosäädösten vastaavia säännöksiä, joiden soveltaminen alkaa vasta myöhemmässä vaiheessa. Tämän vuoksi on välttämätöntä muuttaa yleissopimuksen liitteitä.
            
            
               (4)Sen vuoksi yleissopimusta olisi muutettava, °
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               1)Muutetaan tavarakaupan muodollisuuksien yksinkertaistamista koskevan 20 päivänä toukokuuta 1987 tehdyn yleissopimuksen, jäljempänä ’yleissopimus’, liitteen II lisäys 3 tämän päätöksen liitteen A mukaisesti.
            
            
               2)Muutetaan yleissopimuksen liite III tämän päätöksen liitteen B mukaisesti. 
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Oslossa 
            
            
               Sekakomitean puolesta
            
            
               Puheenjohtaja
            
            
         
         
            
               LIITE A
            
            
            
               Muutetaan tavarakaupan muodollisuuksien yksinkertaistamista koskevan 20 päivänä toukokuuta 1987 tehdyn yleissopimuksen liitteen II lisäyksessä 3 oleva II osasto seuraavasti:
            
            
               (1)Muutetaan I osa ”Muodollisuudet vientimaassa” seuraavasti:
            
            
               a)Korvataan kohtaan ”44: Lisätietoja, esitetyt asiakirjat, todistukset ja luvat” liittyvien huomautusten ensimmäinen virke seuraavasti:
            
            
               ”Merkitään vientimaassa sovellettavissa erityismääräyksissä vaaditut maininnat sekä ilmoituksen tueksi esitettyjen asiakirjojen viitteet tai mahdolliset lisäviittaukset, jotka katsotaan tarpeellisiksi ilmoituksen tai sen kattamien tavaroiden kannalta. (Näihin voivat kuulua esim. vientitodistuksen/luvan nro; eläinlääkintä- ja kasvinsuojelumääräyksiä koskevat tiedot; konossementin nro tai viittaus osapuoliin, tullitoimipaikkaan tai todistukseen sisältyvien määrien käyttöönoton kuittaukseen).”  
            
            
            
               b)Korvataan kohtaan ”50: Passituksesta vastaava, valtuutettu edustaja, paikka ja aika, allekirjoitus” liittyvien huomautusten ensimmäinen kappale seuraavasti:
            
            
               ”Merkitään passitusmenettelyn haltijan (passituksesta vastaavan) (henkilön tai yrityksen) täydellinen nimi ja osoite sekä tarvittaessa toimivaltaisten viranomaisten tälle antama tunnistenumero.  Jos allekirjoittajana on passitusmenettelyn haltijan (passituksesta vastaavan) valtuutettu edustaja, merkitään tämän (henkilön tai yrityksen) täydellinen nimi.”
            
            
            
               (2)Korvataan III osassa ”Muodollisuudet määrämaassa” kohtaan ”44: Lisätietoja, esitetyt asiakirjat, todistukset ja luvat” liittyvät huomautukset seuraavalla tekstillä:
            
            
               ”Merkitään määrämaassa sovellettavissa erityismääräyksissä vaaditut maininnat sekä ilmoituksen tueksi esitettyjen asiakirjojen viitteet tai mahdolliset lisäviittaukset, jotka katsotaan tarpeellisiksi ilmoituksen tai sen kattamien tavaroiden kannalta. (Näihin voivat kuulua esim. vientitodistuksen/luvan nro; eläinlääkintä- ja kasvinsuojelumääräyksiä koskevat tiedot; konossementin nro tai viittaus osapuoliin, tullitoimipaikkaan tai todistukseen sisältyvien määrien käyttöönoton kuittaukseen).  Jos kyseistä tullimenettelyä varten edellytetään vakuuden antamista, vakuutta koskevat tiedot merkitään tähän kohtaan. Alajaottelua ”Lisätietokoodi (lt-koodi)” ei saa käyttää.”
            
            
            
               LIITE B
            
            
            
               Muutetaan tavarakaupan muodollisuuksien yksinkertaistamista koskevan 20 päivänä toukokuuta 1987 tehdyn yleissopimuksen liite III ”Yhtenäisasiakirjassa käytettävät koodit” seuraavasti:
            
            
               1)Korvataan kohtaan ”1: Ilmoitustyyppi” liittyvissä huomautuksissa kyseisen kohdan ensimmäiseen alajaotteluun liittyvä teksti seuraavasti:
            
            
               ”Ensimmäinen alajaottelu:
            
            
               Tunnusta EU saa käyttää
            
            
               –
                     ilmoituksessa, joka koskee vientiä toiselle sopimuspuolelle,
            
         
         
            
               –
                     ilmoituksessa, joka koskee tuontia toiselta sopimuspuolelta.”
            
            
               2)Korvataan kohtaan ”25: Kuljetusmuoto rajalla” liittyvien huomautusten koodien 5 ja 9 kuvaus seuraavasti:
            
            
                     
                        A
                     
                  
                  
                     
                        B
                     
                  
                  
                     
                        Nimitys
                     
                  
               
                     
                        …
                     
                     
                        5
                     
                     
                        …
                     
                     
                        9
                     
                  
                  
                     
                        …
                     
                     
                        50
                     
                     
                        …
                     
                     
                        90
                     
                  
                  
                     
                        …
                     
                     
                        Posti (aktiivinen kuljetusmuoto tuntematon)
                     
                     
                        …
                     
                     
                        Kuljetusmuoto tuntematon (omalla voimanlähteellä liikkuva)
                     
                  
               
         
         
            
                  
                     (1)
                  EYVL L 134, 22.5.1987, s. 2.
               
               
                  
                     (2)
                  EUVL L 269, 10.10.2013, s. 1.
               
               
                  
                     (3)
                  EUVL L 99, 15.4.2016, s. 6.